Naștere în comă! Diana a născut când era inconștientă din cauza COVID-19.
Medicii de la Spitalul Județean Craiova au izbutit să salveze și bebelușul și mama. 7 medici și asistente au operat mai mult de o oră, îmbrăcați în costume de protecție. Femeia și-a revenit din comă când bebelușul ei împlinea o săptămână.
A dat viață în timp ce lupta cu moartea! Diana, o tânără din Dolj, însărcinată în luna a șaptea, a intrat în comă din cauza coronavirusului. Medicii de la Craiova au operat-o și au adus pe lume bebelușul, iar mama și-a revenit după o săptămână.Diana nu a apucat până acum să-și vadă copilul.Diana – mamă: “Da, mi l-a trimis soţul, prin poze. E băiețel și mai am acasă un băiețel. Abia aştept să ajung acasă."Până la deznodământul fericit a fost însă multă trudă și emoție. 7 medici şi asistenţi, îmbrăcaţi în costumele greoaie anti-covid au operat timp de o oră.Dr. Răzvan Pană – medic Obstretică-Ginecologie SJU Craiova: “A fost o intervenţie destul de grea, având în vedere condiţiile în care a trebuit să operăm."Bebelușul adus pe lume de medici în vreme ce mama lui era în comă, e sănătos.